## El Consell subministra d’emergència l’equipament específic per als centres públics de Formació Professional afectats per les inundacions

*** Per a afrontar esta necessitat de manera immediata, la Conselleria ha destinat un import total de 3.646.772 euros**

El Consell ha acordat l’adjudicació del contracte de subministrament d’equipament específic per als centres públics de Formació Professional dependents de la Conselleria d’Educació, Cultura, Universitats i Ocupació afectats per les inundacions el passat 29 d’octubre.

L’objectiu d’esta mesura és assegurar la continuïtat de les activitats docents per a garantir el funcionament de l’activitat acadèmica i el dret a l’accés a l’educació per a l’alumnat escolaritzat en els centres docents afectats.

Per a afrontar de manera immediata esta necessitat, les prestacions de la qual seran executades per un total de 46 empreses de la Comunitat Valenciana entre l’11 de desembre d’enguany i el 28 de febrer de 2025, la Conselleria ha destinat un import total de 3.646.772 euros, amb càrrec al seu pressupost de 2024.

Fecha: 23/12/2024